ซอยวุฒากาศ 14 ด้านหลังโรงงานยาหอม 5 เจดีย์ ที่เขตธนฯเคยส่งเทศกิจมาดูแลตรงหัวมุมถนนซอยแล้วนั้น ขณะนี้มีการรื้อถอนกองขยะไป แต่ถนนซอยนี้ยังส่งกลิ่นเหม็นอบอวลตลอดเวลา เป็นกลิ่นอันเกิดจากการหมุกหมมของขยะมูลฝอย และมูลสัตว์ ขอให้ทางเขตฯ โปรดทำการล้างถนนพ่นยาฆ่าเชื้อโดยด่วน เพราะคนที่พักใน บ้านเลขที่ 238 , 238/1,2,3 วุฒากาศ 18 ได้รับความเดือดร้อนรำคาญจากกลิ่นของความสกปรกนี้จนจะอยู่กันไม่ไหวแล้ว และไม่นานน่าจะล้มป่วย

นอกจากนี้ทั้งถนนวุฒากาศซอย 14 ที่ส่งกลิ่นเหม็น และซอย 18 (ที่เพิ่งเกิดเพลิงไหม้เมื่อ 25/5/66) ไม่มีไฟถนนหลงเหลืออยู่เลย กลางคืนจะมืดมากๆๆๆ กรุณาให้การไฟฟ้าช่วยดำเนินการเปลี่ยนหลอดไฟถนนให้ด้วยค่ะ มิฉะนั้นอาจเกิดเรื่องมิพึงประสงค์ขึ้นได้ 

อนึ่ง บ้านพักของ เลขที่ 238, 238/1,2,3 ขณะนี้จึงอยู่ท่ามกลางความมืดยามค่ำคืน และอยู่ท่ามกลางความเหม็นสาบของซากขยะที่ติดอยู่บนถนน แม้จะมีการขนย้ายออกไปแล้วบางส่วน และกลิ่นเหม็นคลุ้งของมูลสัตว์ตลอดทั้งวันทั้งคืน ซึ่งขณะนี้พวกเราได้อดทนมาเป็นแรมเดือนๆ จนจะเป็นปีแล้วค่ะ ขอได้โปรดมาทำความสะอาดถนนตรงจุดนี้ด้วยค่ะ